शहर में 12 हजार से अधिक पेंशनधारी नए नाम जोड़ने अब निगम की आनाकानी
नगर निगम में पेंशन पात्रता के लिए नाम जोड़ना अब चुनौती साबित हो रहा है। आवेदक पूरे दस्तावेजों के साथ विभाग में पहुंच रहे हैं, लेकिन उनको सूची में शामिल करने अब आनाकानी की जा रही है। जानकारी मुताबिक निगम क्षेत्र में 12 हजार से अधिक पेंशनधारी है। जिन्हें विधवा, निराश्रित, विकलांग व अन्य पेंशन की सुविधा दी जा रही है। अब नए आवेदकों को सूची में शामिल नहीं किया जा रहा है। इसके चलते निगम में हाल में डेढ़ हजार से अधिक आवेदन लंबित है।
जानकारी मुताबिक निगम के अफसरों को शासन से इसकी संख्या नहीं बढ़ाने की हिदायत दी गई है। इसी के चलते अब नए आवेदनों को सूची में शामिल करने आनाकानी की जा रही है। पेंशन योजना की शुरुआत के साथ ही बड़ी संख्या में आवेदक सामने आए थे, हर तीसरे माह इन आवेदकों की सूची सामान्य सभा के अनुमोदन के बाद राज्य शासन को भेजी जा रही थी। लेकिन निकाय के जनसंख्या के औसत में पेंशनधारियों की बढ़ी संख्या को देखते हुए इस पर कसावट लाई जा रही है। इसी के चलते नए आवेदकों पात्रता सूची में शामिल नहीं किया है। तीन माह पहले आए आवेदनों को ही सामान्य सभा में अनुमोदन के लिए रखा जाएगा।
संख्या के साथ बढ़ा बजट : पेंशनधारियों को अलग-अलग योजना के तहत 300 रुपए से 600 रुपए प्रतिमाह तक पेंशन प्रदान किया जा रहा है। निगम में बीते तीन-चार साल में पेंशनधारियों की संख्या में 35 फीसदी का इजाफा हुआ है। इससे निकाय के साथ राज्य शासन का भी बजट बढ़ गया है। जनसंख्या के अनुपात में पेंशनधारियों का टारगेट फिक्स किया जा रहा है।
प्रक्रिया रोकी नहीं गई है
लंबे समय से अटके आवेदकों को आगामी सामान्य सभा में अनुमोदन के लिए रखा जाएगा। प्रक्रिया में बदलाव के चलते नए आवेदकों का नाम जुड़ने में देर हो रहा है। प्रक्रिया रोकी नहीं गई है। पुराने पेंशनधारियों के भी दस्तावेज आधार नंबर से लिंक व सत्यापित किए जा रहे है। शिव वर्मा, सभापति नगर निगम
hin_Deva hin_Deva hin_Deva hin_Deva hin_Deva hin_Deva